# Verderol anisat

El verderol anisat, bolet anisat o bolet d'anís (Clitocybe odora) és una espècie de bolet pertanyent a la família de les tricolomatàcies.

## Etimologia

Del grec klytós (enfonsat) i kybe (cap), i del llatí odora (perfumat) pel seu intens aroma.

## Morfologia

* Capell: de 4 a 8 cm de diàmetre, al principi convex amb els marges incurvats i, amb el temps, més pla i estès i algunes vegades amb els marges aixecats i ondulats. Té la cutícula llisa i separable, de color blau grisós a blau verdós, més descolorit amb l'edat.
* Himeni: format per làmines una mica decurrents, denses i atapeïdes, d'un color més pàl·lid que el capell i que baixen una mica per la cama.
* Peu: cilíndric, curt, fibrós, llis, del mateix color que el capell, però més clar.
* Carn: de blanquinosa a verd clar, de gust dolcenc i fort aroma a anís
* Espores: el·líptiques de 6-7 x 3-4 micres i de color blanc.

## Hàbitat

Creix en alzinars i pinedes, entre virosta, des de la terra baixa fins a l'alta muntanya (entre 0-2.500 m d'altitud), i des de començaments de l'estiu fins a molt avançada la tardor.

## Distribució geogràfica

Es troba a les zones de clima temperat d'Euràsia i Nord-amèrica.

## Comestibilitat

És un bolet comestible que es pot menjar torrat o barrejat en una fritada de bolets variats. N'hi ha que el fan servir, assecat i polvoritzat, com a condiment, i, també en forma de melmelades i dolços.

## Risc de confusió amb altres espècies

El color del seu capell i el característic aroma que desprèn la carn, fa molt difícil que es pugui confondre amb un altre bolet. Es podria arribar a confondre amb altres bolets que desprenen olor d'anís i són tòxics com Clitocybe fragans, però és de color pàl·lid i de mida molt més petita.

## Propietats medicinals

Sembla que alguns dels seus polisacàrids podrien inhibir, parcialment, el creixement d'alguns tipus de càncers.

## Referències

* ↑ Catalogue of Life (anglès)
* ↑ The Taxonomicon (anglès)
* ↑ Giovanni Pacioni, (1993). The Macdonald Encyclopedia of Mushrooms and Toadstools. Little, Brown & Company Ltd. ISBN 0-316- 90625-5.
* ↑ bolets.info Arxivat 2010-09-24 a Wayback Machine. (català)
* ↑ Gràcia, Enric: Caçadors de bolets. La guia. Televisió de Catalunya, SA i Edicions La Magrana, SA. Barcelona, setembre del 2005.ISBN 84-7871-405-7. Pàg. 83.
* 1 2 Bolets de les illes Balears (català)
* ↑ MushroomExpert.Com (anglès)
* ↑ FirstNature Arxivat 2010-12-26 a Wayback Machine. (anglès)
* ↑ Gràcia, Enric: Caçadors de bolets.
* ↑ ZipCodeZoo (anglès)
* ↑ RedNaturaleza (castellà)
* ↑ David Arora, (1986). Mushrooms Demystified. Ten Speed Press. ISBN 0-89815-169-4
* ↑ Richard Maybe, (1975). Food For Free, a guide to the edible wild plants of Britain. Fontana/Collins.
* ↑ Sociedad Micológica Errotari (castellà)
* ↑ fungipedia.es Arxivat 2010-12-09 a Wayback Machine. (castellà)
* ↑ Ohtsuka S, Ueno S, Yoshikumi C, Hirose F, Ohmura Y, Wada T, Fujii T, Takahashi E. Polysaccharides having an anticarcinogenic effect and a method of producing them from species of Basidiomycetes. UK Patent 1331513, 26 de setembre del 1973.
* ↑ Medicinal Mushrooms (anglès)

## Bibliografia

* Rapior S, Breheret S, Talou T, Pelissier Y, Bessiere JM. The anise-like odor of Clitocybe odora, Lentinellus cochleatus and Agaricus essettei. Mycologia. 2002 94(3):373-6.

## Enllaços externs

* Species Fungorum (anglès)
* Mushroom Observer (anglès)